b"\n_START_ARTICLE_\nAlexander Archer Vandegrift\n_START_SECTION_\n\xc5\xbdivljenjepis\n_START_PARAGRAPH_\nDiplomiral je na Univerzi Virginije._NEWLINE_Bil je \xc4\x8dastni doktor voja\xc5\xa1kih znanosti (Pennsylvania Military College) in \xc4\x8dastni doktor prava na univerzah Harvard, Colgate, Brown, Columbia in Maryland ter na John Marshall College._NEWLINE_22. januarja 1909 je bil sprejet v Korpus mornari\xc5\xa1ke pehote Zdru\xc5\xbeenih dr\xc5\xbeav Amerike kot poro\xc4\x8dnik._NEWLINE_Po osnovnem urjenju na Marine Officers' School (Port Royal, Ju\xc5\xbena Karolina) je bil preme\xc5\xa1\xc4\x8den v marinsko voja\xc5\xa1nico Portsmouth (New Hampshire). Nato je sodeloval pri napadu in zavzetju Coyotepeja v Nikaragvi in Vera Cruza v Mehiki._NEWLINE_Decembra 1914 je vstopil v Te\xc4\x8daj za prednje baze v marinski voja\xc5\xa1nici Filadelfija (Pensilvanija). Po kon\xc4\x8danju je z 1. marinskim polkom odplul na Haiti, kjer so se spopadli z uporniki Cacos._NEWLINE_Avgusta 1916 je bil preme\xc5\xa1\xc4\x8den v haitsko stra\xc5\xbeni\xc5\xa1tvo v Port-au-Prince, kjer je ostal do decembra 1918. Julija 1919 se je ponovno vrnil na Haiti kot pripadnik Gendarmerie d'Haiti in in\xc5\xa1pektor stra\xc5\xbeni\xc5\xa1tva._NEWLINE_Aprila 1923 je bil preme\xc5\xa1\xc4\x8den v marinsko voja\xc5\xa1nico Quantico (Virginija), kjer je maja 1926 kon\xc4\x8dal Te\xc4\x8daj za poljske \xc4\x8dastnike pri Marine Corps Schools. Nato je bil preme\xc5\xa1\xc4\x8den v MCB San Diego (Kalifornija) kot pomo\xc4\x8dnik na\xc4\x8delnika \xc5\xa1taba._NEWLINE_Februarja 1927 je odplul na Kitajsko kot operativni in \xc5\xa1olski \xc4\x8dastnik 3. marinskega polka. Septembra 1928 je postal pomo\xc4\x8dnik glavnega koordinatorja, Oddelka za prora\xc4\x8dun pri HQMC (Washington, D.C.)._NEWLINE_Nato je bil preme\xc5\xa1\xc4\x8den nazaj v Quantico, kjer je postal pomo\xc4\x8dnik na\xc4\x8delnika \xc5\xa1taba, sekcije G-1, Flotna marinska sila (FMF)._NEWLINE_Junija 1935 je bil ponovno poslan na Kitajsko, kjer je slu\xc5\xbeil sprva kot izvr\xc5\xa1ni \xc4\x8dastnik, nato pa kot poveljujo\xc4\x8di \xc4\x8dastnik marinskega odreda pri ameri\xc5\xa1kem veleposlani\xc5\xa1tvu v Pekingu. Junija 1937 je bil preme\xc5\xa1\xc4\x8den v HQMC, kjer je postal voja\xc5\xa1ki tajnik komandanta. Marca 1940 je postal pomo\xc4\x8dnik komandanta._NEWLINE_Novembra 1941 je bil dodeljen 1. marinski diviziji kot poveljujo\xc4\x8di general. Maja 1942 je postal prvi poveljujo\xc4\x8di general marinske divizije, ki je zapustila ozemlje ZDA. 7. avgusta 1942 je osebno vodil izkrcanje na Solomonove otoke. Sodeloval je v naslednjih bitkah: Guadalcanal, Tulagi in Gavutu._NEWLINE_Julija 1943 je postal poveljnik 1. marinskega amfibijskega korpusa in ji poveljeval med bitkami za Empress Augusta Bay, Bougainville in severne Solomonove otoke._NEWLINE_1. januarja 1944 je postal 18. komandant Korpusa mornari\xc5\xa1ke pehote Zdru\xc5\xbeenih dr\xc5\xbeav Amerike._NEWLINE_31. decembra 1947 je zapustil aktivno sestavo in bil 1. aprila 1949 upokojen._NEWLINE_Umrl je 8. maja 1973 v Nacionalnem pomorskem medicinskem centru Bethesda (Maryland) po dolgi bolezni. Pokopali so ga 10. maja na pokopali\xc5\xa1\xc4\x8du Arlington."